Karbon (tvornica)
<s>Tvornica "Karbon" utemeljena je u Zagrebu 1932. godine.</s><s>Tada naime s radom počinje tvrtka Günther Wagner k. d./ Pelikan (proizvodnja uredskih i školskih potrepština).</s><s>Tvrtka Lederer Mavro utemeljena je 1933. (proizvodnja krede i pečatnog voska), a tvrtka Kores d. d. utemeljena je 1934. (proizvodnja kemijskih prepariranih papira i papirnate robe).</s>

<s>Sve te tvrtke spojene su u jednu nakon Drugog svjetskog rata.</s><s>Tvrtka tada proizvodi pribor za urede i škole: karbon i indigo kopirni papir, matrice, vrpce za pisanje, kabofix ljepila, tinte, tuševe i školske krede za pisanje.</s>

<s>Oko 1950. program je proširen slikarskim priborom: vodenim bojama, temperama, uljanim bojama, voštanim i uljanim pastelama, oplemenjenim tj. parafiniranim papirima, kaširanom aluminijskom folijom i dr.</s>

<s>Godine 1951. dotadašnja tvornica "Pelikan" preimenovana je u "Karbon".</s>

<s>Proizvodnja tvornice "Karbon" preseljena je 1967. god. iz Vlaške 67 u Zagrebu u Zaprešić.</s><s>Otvoren je i pogon u Blatu na Korčuli.</s>

<s>Tijekom sedamdesetih godina obim Karbonove proizvodnje dosiže vrhunac: tada se, među ostalim, počinju proizvoditi boje "Polikolor" i ljepila "Drvofix".</s>

<s>U lipnju 2001. godine, tvrtka nastavlja s radom pod novim imenom "Karbon - Nova d.o.o."</s>

<s>Nakon prestanka rada "Tvornice olovaka Zagreb", "Karbon" je od 2019. jedini domaći proizvođač klasičnih olovaka.</s>

<s>Literatura
Petrić, Kuzma: Karbon, kemijska industrija Zagreb, ljudi i događaji (1932. - 2000.), Zagreb, 2016.</s>

<s>Vanjske poveznice
Karbon - mrežne stranice</s>

<s>Nastanci 1932.</s><s>Nastanci 1951.</s><s>Kompanije u Zagrebu</s>

